สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
24 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (24 ก.ค.) ได้แก่
ราคาหุ้นบริษัท เอเชียน มารีน เซอร์วิสส์ จำกัด (มหาชน) หรือ ASIMAR ปิดเทรดวันนี้ ราคาอยู่ที่ 3.16 บาท บวก 0.54 บาท หรือ 20.61% สูงสุดที่ 3.38 บาท ต่ำสุดที่ 2.60 มูลค่าซื้อขายที่ 640.15 ล้านบาท
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่แหล่งข่าวจาก ASIMAR เปิดเผยว่า ผลการดำเนินงานของบริษัทงวดไตรมาส 2/58 นั้นมีโอกาสที่จะพลิกเป็นกำไรจากงวดเดียวกันของปีก่อนที่มีผลขาดทุนสุทธิ 5.34 ล้านบาท ซึ่งผลการดำเนินงานที่ดีขึ้นของบริษัทน่าจะมาจากโครงการต่อเรือที่บริษัทได้รับรู้รายได้เข้ามาเรื่อยๆ นับตั้งแต่ดำเนินการโครงการนี้ในปลายไตรมาส 4/57 แล้ว
 
ราคาหุ้น บริษัท ทิปโก้ฟูดส์ จำกัด (มหาชน) หรือ TIPCO ปิดตลาดวันนี้ อยู่ที่ระดับ 13.20 บาท บวก 0.80 บาท หรือ 6.45% สูงสุดที่ 13.30 บาท ต่ำสุด 12.50 บาท ด้วยมูลค่าซื้อขาย 531.49 ล้านบาท
บล.เมย์แบงก์ กิมเอ็ง (ประเทศไทย) ระบุในบทวิเคราะห์ (24 ก.ค. ) แนะ “ซื้อเก็งกำไร” หุ้น TIPCO ให้ราคาเหมาะสม 18-22 บาท โดยมองว่าราคาหุ้นยังฟื้นตัวช้ากว่าบริษัทร่วม พร้อมคาดผลประกอบการไตรมาส 2/58 ของ TIPCO เติบโตทั้ง เทียบช่วงเดียวกันของปีก่อน และเทียบไตรมาสก่อนหน้า
 
ราคาหุ้น บริษัท ประกิต โฮลดิ้งส์ จำกัด (มหาชน) หรือ PRAKIT ปิดตลาดวันนี้ อยู่ที่ระดับ 14.10 บาท บวก 1.20 บาท หรือ 9.30% สูงสุดที่ 14.90 บาท ต่ำสุด 13.20 บาท ด้วยมูลค่าซื้อขาย 7.88 ล้านบาท
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ PRAKIT เตรียมร่วมทุนเข้าลงทุนธุรกิจโรงพยาบาลร่วมกับ บริษัท สหยูเนี่ยน จำกัด (มหาชน) หรือ SUC ซึ่งมีมูลค่าโครงการ 1,800 ลบ.
 
ราคาหุ้น บริษัท จุฑานาวี จำกัด (มหาชน) หรือ JUTHA ปิดตลาดวันนี้ อยู่ที่ระดับ 3.56 บาท บวก 0.38 บาท หรือ 11.95% สูงสุดที่ 3.94 บาท ต่ำสุด 3.18 บาท ด้วยมูลค่าซื้อขาย 123.37 ล้านบาท
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 
 